MOONG พุ่งปรี๊ด 13% “นิวไฮ” รอบ 1 ปี 4 เดือน หลังโชว์กำไรไตรมาส 3/61 โตกระฉูดเกินเท่าตัว
MOONG พุ่งปรี๊ด 13% "นิวไฮ" รอบ 1 ปี 4 เดือน หลังโชว์กำไรไตรมาส 3/61 โตกระฉูดเกินเท่าตัว โดยล่าสุด ณ เวลา 10.16 น. อยู่ที่ระดับ 7.35 บาท บวก 0.85 บาท หรือ 13.08% สูงสุดที่ระดับ 7.35 บาท ต่ำสุดที่ระดับ 7.05 บาท มูลค่าการซื้อขาย 39.70 ล้านบาท
8 พ.ย. 2561

ผู้สื่อข่าวรายงานว่า ราคาหุ้น บริษัท มุ่งพัฒนา อินเตอร์แนชชั่นแนล จำกัด (มหาชน) หรือ MOONG ณ เวลา 10.16 น. อยู่ที่ระดับ 7.35 บาท บวก 0.85 บาท หรือ 13.08% สูงสุดที่ระดับ 7.35 บาท ต่ำสุดที่ระดับ 7.05 บาท มูลค่าการซื้อขาย 39.70 ล้านบาท

โดยราคาหุ้น MOONG ปรับตัวขึ้นแรงวันนี้จนทำจุดสูงสุดอีกครั้งในรอบ 1 ปี 5 เดือน นับตั้งแต่ราคาหุ้นปิดที่ระดับ 7.35 บาท เมื่อวันที่ 26 มิ.ย. 60 หลังมีการรายงานผลการดำเนินงานประจำไตรมาส 3/2561 มีกำไรสุทธิโตกว่าเท่าตัว หลังบริษัทมีรายได้จากการขายเพิ่มขึ้น จากการขายสินค้าแม่และเด็ก รวมถึงยอดขายผ่านช่องทางพาณิชย์อิเล็กทรอนิกส์และยอดขายส่งออกไปยังประเทศลาวเพิ่มขึ้น รวมทั้งได้รับส่วนแบ่งกำไรจาดเงินลงทุนในบริษัทร่วมเพิ่มขึ้น